**RESYME OG SPØRSMÅL FRA DAGENS TALE, DATERT 28.04.19, VED SVEIN EGIL FIKSTVEDT**

**TEMA**: **Jesus sa; Følg meg!** Hvordan gjøre Jesus synlig i hverdagen?

**Teksten er hentet fra;**

 Matt. 4. 18-20 Lukas 14.25-27 Lukas 9.23-26

Det står mye om det å følge Jesus i bibelen. Mange fulgte nok Jesus fordi han brakte noe nytt inn i tiden med tegn og under. Men for Jesus så var det mer enn en populariseringsbølge. Det handlet om noe annet. Ikke om den mat som forgår, men om den mat som består.

Disiplene var på en reise med Jesus, som de sannsynligvis ikke ville vært foruten, selv om det var utfordrende. Det var en kostnadsside, men også store velsignelser fulgte med (2.Kor.5.15).

Å følge Jesus er som å legge ut på en reise. Du kan ikke få med deg alt i bagasjen , men du må ta med deg det viktigste. Konsekvensene av en slik reise er at vi ikke skal leve for oss selv, men ta opp vårt kors (2.Kor.5.15**). Vår bønn må handle om; Ikke som jeg vil, men som Gud vil.**

Jesus sier til den rike mannen at han skal selge alt. Han ble utfordret på det som han var bundet av. Han ble lovet en skatt i himmelen, men snudde på tampen (Markus 10.17-23).

Maria Magdalena opplevde forvandlende nåde. Historien om Maria Magdalena forteller om etterfølgelse, et møte med Jesus og Hans forvandlende kraft som gjorde at hun **ville** følge Ham.

Hva betyr det for oss i dag?

Har jeg et ansvar for å bære mitt kors og hva innebærer det for meg?

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten og har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen. Mange fulgte nok Jesus
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.